en is pt is zh is en is is is et is es is is is is is id pl id is de is hbs_lat is is is is is is is pt is is is id is is is is is is is is is is is et is is is is is is es is is is pl sk is is is es is is is is is da de is is pl en is en nb is gl is is tr cs cs is is is is is de is de is en is is is is is is is ru en te is fr en fr is is is is is is is is id is is is pl is is is is is is id is is is is is is de is is is is is is hbs_lat is is is is is is is is is is is is is is is is is is is is is is is is is is is is is is is is is is is is is is hu is gl is is en is en is is is is is en is en is is is is is en is is id is is is is is is is is is is is is is is is is is en is cs is hbs_lat pt is is is is is is is hbs_lat
Hjálp:Handbók - Gpedia, Your Encyclopedia
Handbók Wikipedia inniheldur almennar leiðbeiningar um Wikipedia. Athuga skal hins vegar að vegna smæðar verkefnisins mun handbók þessi líklega aldrei ná álíka breidd og fullkomnun og enska útgáfa hennar. Nema að fólk sem kann íslensku sýni virkilega djörfung og dug og notfæri sér að við erum allmörg nettengd, vel læs og áhugasöm um að koma Íslandi á kortið í sem flestu. Mönnum er ráðlagt að lesa bæði almenna hjálp á ensku og ensku stílviðmiðin, þar sem finna má afar góðar almennar leiðbeiningar, þótt vissulega gildi margt í þeim eingöngu um efni sem skrifað er á ensku.
1 Um hvað skal skrifa?
2 Hvernig á að skrifa góða grein?
3.3.2.1 Flokkun eftir fæðingar- og dánarári
5.3 Tenglar á önnur Wiki-verkefni
7.1.1 Wikipedia á öðrum málum sem heimild
7.2.1.1 Bækur eftir einn höfund
7.2.2.2 Greinar í tímaritum, dagblöðum o.s.frv.
Þú hefur líklega ratað inn á þessa handbókarsíðu vegna þess að þú vilt hjálpa til við uppbyggingu Wikipedia á íslensku. En um hvað ættirðu að skrifa … hvar skal leikurinn hafinn?
Það er ágætis byrjun að skrifa um eitthvað sem stendur þér nærri, áhugamál þín eða sérsvið. Ef einhver annar hefur þegar skrifað um eitthvað sem þú vildir skrifa um er tilvalið að lesa þær greinar rækilega yfir, og bæta við eða lagfæra eftir fremsta megni. Þess ber þó að gæta að greinarnar verði ekki of langar og að ekki sé dvalið of lengi við smáatriði. Ef grein er orðin óþarflega löng getur verið gott að skipta efni hennar í undirgreinar og hafa aðeins stutt yfirlit um hvert atriði í aðalgreininni.
Á Wikipedia má finna mikinn fróðleik. Einn helsti ókosturinn við alfræðiritið er hins vegar sá að oft er lítið að finna um „leiðinleg“ efni, eða þau sem njóta ekki útbreiddrar lýðhylli. Til þess að Wikipedia geti staðið undir nafni sem alfræðirit þarf hins vegar einhver að skrifa það. Ef þú ert í skóla er eitt af því sem þú getur gert að skrifa um eitthvað sem þú hefur lært í skólanum, nú eða einhvers staðar annars staðar. Reyndu að vera viss um að þú farir rétt með staðreyndir og vertu ekki of fljótfær. Ef svo vill til að í greinarnar þínar slæðist staðreyndavillur, má gera ráð fyrir að einhver leiðrétti þær síðar, en það getur liðið langur tími þangað til. Ef þú skrifar til dæmis um námsefnið sem verið er að fara yfir í skólanum hjá þér, geturðu síðar notað greinarnar til upprifjunar fyrir próf, í ritgerðasmíð eða eitthvað annað gagnlegt. Þannig geturðu notað Wikipedia til að hjálpa þér við námið um leið og þú hjálpar til við að byggja upp alfræðiorðabók aðgengilega öllum á Netinu.
Það á samt ekki allt efni heima á Wikipediu. Engar reglur eru til um hvaða efni telst nægilega markvert til þess að verðskulda grein um sig í alfræðiriti en hér eru þó nokkur góð ráð um markvert efni. Hér má auk þess finna fáein atriði til viðbótar sem ágætt er að hafa í huga áður en þú semur fyrstu greinina þína.
Allt sem skrifað er á Wikipedia er birt undir Creative Commons Tilvísun-DeilaEins 3.0 óstaðfært (CC BY-SA 3.0) eða GFDL Frjálsa GNU handbókarleyfinu (GNU Free Documentation License). Það þýðir að hver sem er má nota textann sem hér er skrifaður undir skilmálum þess leyfis. Allir geta afritað textann og gefið hann út, eða breytt honum að vild. Þegar þú skrifar greinar á Wikipedia gengurðu að þessum skilmálum. Ekki birta neitt hér sem er verndað með höfundarétti og þú hefur ekki leyfi til að birta undir skilmálum Frjálsa GNU handbókarleyfisins.
Hvernig á að skrifa góða grein?
Ekki er hægt að búast við að allir séu snillingar í málfræði og stafsetningu. Þó geta allir nýtt sér málfræðihandbækur, orðabækur og stafsetningarorðabækur ef þeir eru í vafa. Sumir notendur Wikipedia eru smámunasamir í þessum efnum og fara ítarlega yfir texta annarra til að bæta ásjón Wikipedia. Þannig má líka nota Wikipedia til að þjálfa sig í að skrifa góðan og hnitmiðaðan texta, og fylgjast svo með því hvað aðrir gera athugasemdir við. Ef sérstök ástæða er fyrir hendi gæti þó stundum verið gott ef einhver annar en höfundur greinarinnar læsi hana yfir áður en hún er birt á Wikipedia. Einnig er mælt með því að notaður sé takkinn „Forskoða“ áður en greinar eru birtar til að tryggja að allt sé eins og það á að vera.
Markmið þessara stílviðmiða er að útskýra hvernig á að sníða greinar og í hvaða ritstíl þær skulu skrifaðar.
Wikipedia er alfræðirit og greinar hennar þurfa að taka mið af því. Tilgangur ritsins er að fræða lesandann. Uppbygging greina ætti því að vera slík að hún hjálpi lesandanum að öðlast skilning á efninu. Í upphafi hverrar greinar ætti að vera hnitmiðaður inngangur. Röðun kafla og efnisgreina ætti svo að vera eðlileg og rökrétt. Málsgreinar ættu að vera hnitmiðaðar og skýrar. Hver grein í heild sinni ætti að vera auðlesin og skiljanleg öllum lesendum en ekki einungis sérfræðingum á viðkomandi sviði.
Ólíkt flestum öðrum miðlum eru vefsíður þeim eiginleikum gæddar að hægt er að gera tengla beint í aðrar síður sem svo hægt er að nálgast á aðgengilegan hátt. Það er því bæði óþarft og óákjósanlegt að ráfa of mikið af braut og reyna að útskýra hin ýmsu hugtök sem notuð eru í greininni innan hennar sjálfrar. Mun betra er að sleppa því og tengja frekar í hugtökin sem um ræðir og útskýra þau í sínum eigin greinum. Þetta gerir viðhald einstakra greina auðveldara auk þess sem það safnar öllum upplýsingum um ákveðið efni á einn stað.
Greinar ættu ekki að lýsa skoðunum höfundar og ættu hvorki að nota persónufornafnið í 1. persónu (þ.e. ég, mig, mér, mín) né ávarpa lesandann beint (þ.e. þú, þig, þér, þín).
Réttritun og greinarmerkjasetning ætti að fylgja íslenskum stafsetningarreglum.
Hver grein skal hafa inngang þar sem útskýrt er í stuttu og hnitmiðuðu máli um hvað er að ræða. Góður inngangur skal skrifaður þannig að leikmaður ætti að geta öðlast grundvallarskilning á því um hvað efnið fjallar með því að lesa hann, en vilji hann lesa nánar um efnið getur hann lesið restina af greininni.
Greinar sem fjalla um nafngreinda einstaklinga ættu að hafa fæðingardag (og dánardag ef við á) auk fæðingar og dánarstaðar ef vitað er í sviga strax á eftir nafninu í innganginum sem og helstu atriðin sem eru þess valdandi að grein er um viðkomandi (er stjórnmálamaður, listamaður, þekkt fjölmiðlapersóna og svo framvegis), dæmi um þetta er að finna á Thích Quảng Đức. Athugið að efni greinar standist reglur um æviágrip lifandi fólks.
Í æviágripum ætti að geta fæðingar- og dánardags viðkomandi í upphafi greinarinnar, ef þeir eru þekktir, með eftirfarandi hætti:
Plútarkos (46 – 127)
Charles Darwin (12. febrúar 1809 – 19. apríl 1882)
Athugið að (a) það er ekki komma á milli mánaðardags og árs, (b) það er stafabil milli ártals/dagsetningar og bandstriks, og (c) notað er bandstrik (–) en ekki mínus-merki (-) og ekki þankastrik/langstrik (—).
Charles Darwin (fæddur 12. febrúar 1809, dáinn 19. apríl 1882), eða
Charles Darwin (f. 12. febrúar 1809, d. 19. apríl 1882)
Einnig mætti rita „látinn“ í stað „dáinn“
Gætið þess að blanda ekki saman ólíkum leiðum, t.d.: (fæddur 12. febrúar 1809 – 19. apríl 1882)
Ef fæðingar- eða dánarstaður er þekktur má geta hans. Til dæmis „(12. febrúar 1809 í Shrewsbury í Shropshire á Englandi – 19. apríl 1882 í Downe í Kent á England)“. Einnig má færa fæðingar- og dánarstað yfir í meginmálið svona: „(12. febrúar 1809 – 19. apríl 1882) [...] Hann fæddist í Shrewsbury í Shropshire á Englandi [...] og lést í Downe í Kent á England.“
Ártöl fyrir og eftir okkar tímatal:
Ártöl fyrir okkar tímatal eru gefin til kynna með skammstöfuninni „f.Kr.“ (fyrir Krist):
Sókrates (469 f.Kr. – 399 f.Kr.)
Einnig mætti rita: (469 – 399 f.Kr.)
Í staðinn fyrir skammstöfunina „f.Kr.“ má einnig nota skammstöfunina „f.o.t.“ (fyrir okkar tímatal) en gæta verður þess að nota sömu skammstöfunina alls staðar í greininni.
Ef fæðingarár er fyrir okkar tímatal en ekki dánarárið skal það gefið til kynna með skammstöfuninni „e.Kr.“ (eftir Krist):
Publius Ovidius Naso (43 f.Kr. – 17 e.Kr.)
Þannig skal geta fæðingarárs lifandi fólks:
Serena Williams (fædd 26. september 1981), eða
Serena Williams (f. 26. september 1981)
Athugið að það er ekki gert svona: (26. september 1981–)
Þegar einungis dánarár er þekkt skal þess getið með eftirfarandi hætti:
Offa (dáinn 26. júlí 796), eða
Offa (d. 26. júlí 796)
Þegar dánarár er óþekkt (en viðkomandi er örugglega látinn)
Robert Menli Lyon (fæddur 1789, dánarár óþekkt)
Þegar einungis valdatími er þekktur.
Rameses III (við völd 1180 f.Kr. – um 1150 f.Kr.)
Á undan ártölum sem eru ekki nákvæm skal rita „um“:
Genghis Khan (um 1162 – 18. ágúst 1227)
Þegar bæði ártölin eru ónákvæm er „um“ ritað á undan hvoru ártali fyrir sig:
Dionysius Exiguus (um 470 – um 540)
Þegar vitað er að viðkomandi var uppi á tilteknu ári eða tímabili:
„[[floruit|fl.]]“ er notað til að tengja í greinina floruit, sem útskýrir hugtakið.
Setja skal einstaklinginn í viðeigandi flokk eftir þjóðerni og atvinnu hans. Pierre Curie var franskur eðlisfræðingur og er því í flokknum [[Flokkur:Franskir eðlisfræðingar]]. Þar sem hann er útlendur verður að flokka hann eftir eftirnafni hans, því verður hann [[Flokkur:Franskir eðlisfræðingar|Curie, Pierre]] þar sem eftirnafnið er sett fremst. Íslendingar og Kóreumenn þurfa ekki slíka meðhöndlun enda raðað eftir fornafni.
Hver einstaklingur ætti að vera í einum flokki hið minnsta, en þeir geta þó verið í mörgum flokkum ef við á, t.d. Flokkur:Franskir heimspekingar, Flokkur:Franskir stærðfræðingar og Flokkur:Franskir verkfræðingar.
Ef einstaklingur er með sinn eigin yfirflokk gildir það eins og um venjulegar greinar að óþarfi er að setja hann í fleiri flokka heldur skal setja yfirflokkinn í þá flokka sem hann hefði annars verið í.
Flokkun eftir fæðingar- og dánarári
Merkja skal greinarnar með fæðingarsniðinu {{f|fæðingarár}} þar sem ártalið er fæðingarár viðkomandi. Fyrir látna einstaklinga skal nota sniðið {{fd|fæðingarár|dánarár}}, og ef dánarár en ekki fæðingarár er vitað {{d|dánarár}}. Dæmi:
Fyrir röðun erlendra einstaklinga vegna eftirnafna þarf að nota önnur snið: Dæmi:
Greinar skulu í flestum tilfellum settar undir titil sem er í nefnifalli í eintölu og án greinis, t.d. skal greinin um eldstöðvar vera á „Eldstöð“ en ekki „Eldstöðvar“. Sé titill greinarinnar tvíræður, t.d. í tilfelli Júpíters, skal setja aðgreiningarsíðu á aðalgreinina og búa til undirgreinar með aðalnafninu og sviga á eftir þar sem kemur fram hvað um ræðir, t.d. Júpíter (reikistjarna) og Júpíter (guð), aðgreiningarsíður skal þó aldrei búa til fyrir landanöfn og ár.
Stór undantekning frá fleirtölureglunni eru líffræðigreinar sem fjalla um stærri flokkunarfræðilegar einingar en tegundir t.d. skjaldbökur og froskar, þar sem verið er að fjalla um einingu sem spannar mörg dýr. Í þeim greinum er eðlilegt að hafa titilinn í fleirtölu.
Rita skal nöfn erlendra manna, staða, o.s.frv., með stafsetningu upprunatungumálsins nema sterk og rótgróin hefð sé fyrir annars konar rithætti. Ritun grískra og latneskra nafna skal fylgja leiðbeiningum sem finna má í greininni Umritun grískra og latneskra nafna á íslensku. Ef nafnið er skrifað með öðru stafrófi en því latneska eða gríska skal fylgja leiðbeiningum í Wikipedia:Umritun erlendra nafna. Landaheiti og heiti þjóða ættu að taka mið af tilmælum Íslenskrar málstöðvar og greininni ISO 3166-1.
Ef þýða á erlend heiti skal ekki strax smíða ný íslensk orð heldur athuga hvort hugtakið hafi viðtekið íslenskt heiti. Bent er á Orðabanka Íslenskrar málstöðvar.
Íslensk málstöð og Árnastofnun hefur gagnlegan vef þar sem finna má ýmsa lista sem og orðabanka þar sem hægt er að finna þýðingar fyrir ýmis orð, einkum tæknilegs eðlis. Þar eru einnig birtar ritreglur, þ.e. reglur um stafsetningu og greinamerkjasetningu í samræmi við auglýsingar menntamálaráðuneytis nr. 132/1974, 133/1974, 184/1974 og 261/1977. Einnig er vert að benda sérstaklega á lista Íslenskrar málstöðvar yfir landaheiti og höfuðstaðaheiti.
Tenglar eru stór þáttur í því að gera Wikipedia að því sem hún er, það er mikil hjálp sem felst í því að geta fylgt tenglum á hin ýmsu hugtök sem koma fyrir í greinum og þannig farið beint í að skoða grein um það efni.
Það er mikilvægt að það sé tengt í allar greinar einhvers staðar vegna þess að ótengd grein er svo gott sem ósýnileg grein. Slíkar greinar kallast „munaðarlausar“ og sjálfvirkt uppfærðan lista yfir slíkar greinar er að finna hér. Ef þér dettur í hug viðeigandi staður fyrir tengil í einhverja af þessum greinum þá er um að gera að koma því í kring.
Tenglar skiptast í innri, ytri og tungumálatengla.
Þetta eru tenglar innan íslensku Wikipedia. Þá er að finna í greinatexta þar sem einstök orð eru látin virka sem tenglar á aðrar greinar. Þessir tenglar geta verið bláir sem merkir að þeir vísa í grein sem þegar er til eða þeir geta verið rauðir en það þýðir að grein með því nafni er ekki til enn þá. Þessir tenglar eru búnir til með tvöföldum hornklofum: [[Tengill]] og pípum (|). Málskipan þeirra er eftirfarandi:
[[Lofsöngur]] er tengill í greinina Lofsöngur.
[[Lofsöngur|þjóðsöngur Íslands]] er tengill í Lofsöngur undir nafninu „þjóðsöngur Íslands“
[[Lofsöngur]]inn er styttri leið til að skrifa [[Lofsöngur|Lofsöngurinn]]
Lof[[söngur]] er styttri leið til að skrifa [[söngur|Lofsöngur]]
Venjan er að tengja í þau hugtök sem ætla má að hægt sé að skrifa alfræðigrein um. Aðeins er tengt þar sem orðið kemur fyrst fyrir í greininni nema hún sé þeim mun lengri, en þá er í lagi að gera það nokkrum sinnum með reglulegu millibili, til dæmis í fyrsta skipti sem orðið kemur fyrir í hverjum undirkafla.
Þessir tengja í síður utan íslensku Wikipedia. Gott er að tengja í gagnleg vefsvæði sem tengjast umfjöllunarefni greinarinnar en þessum tenglum er yfirleitt safnað saman í sérstakan lista neðst í greinunum en ekki hafðir með inni í miðjum textanum. Ytri tenglar birtast ljósbláir og eru fengnir fram með því að gera [http://www.vefsvæði.is Vefsvæði].
Tenglar á önnur Wiki-verkefni
Auk Wikipediu eru til Wiktionary, Wikiquote og Wikibooks. Hægt er að tengja í færslur þar á keimlíkan hátt og tengt er í innri tengla, nema nú með forskeyti:
[[wikt:is:forseti|forseti]] tengist í færsluna fyrir nafnorðið forseti á íslensku wiktionary
[[q:is:Ólafur Ragnar Grímsson|Ólafs Ragnars Grímssonar]] tengist í færsluna með ummælum Ólafs Ragnars Grímssonar á íslenska wikiquote
[[b:is:Matreiðslubók|Matreiðslubók]] tengist í færsluna Matreiðslubók á íslenska wikibooks
Þessir tenglar eru settir neðst í greinar og er ætlað að tengja viðkomandi grein við samsvarandi greinar á öðrum tungumálum Wikipedia. Þessir tenglar eru á forminu [[tungumálakóði:grein á viðkomandi tungumáli]] en oftast samsvarar tungumálakóðinn ISO 3166-1 kóða tungumálsins[1] sjá lista yfir tungumál röðuðum eftir tungumálakóða, til að tengja í Íslensku Wikipedia af öðrum tungumálum er notaður tungumálakóðinn is.
Ef titill greinar er margræður skal búa til aðgreiningarsíðu á aðalgreininni og setja sniðið {{aðgreining}} á hana. Ef ein merkingin er langtum algengust (t.d. í tilfelli Ásgarðs) skal þess í stað setja {{aðgreiningartengill}} efst á síðuna. Þá skal skrifa fyrrnefnda aðgreiningarsíðu undir nafninu titill (aðgreining), þar sem titill stendur fyrir titil greinar. Ennfremur má, ef ljóst er að titillinn er ekki nema tvíræður, nota {{sjá|Jón forseti (kvikmynd)|kvikmynd|frægan karl}}. {{Sjá}} skal hvorki notað til að greina á milli manna né staða.
Í þeim tilfellum sem fleiri en einn bera sama nafn skal búa til aðgreiningarsíðu sem vísað er í úr nafnasíðum. Þetta er gert með því að setja {{mannaðgreiningartengill|Nafn Nafnsdóttir (aðgreining)|Nafn Nafnsdóttir}} efst í síðuna. Það vísar á aðgreiningarsíðuna þar sem finna má lista yfir þá sem báru nafnið.
Hægt er að nota atvinnuheiti viðkomandi sem aðgreiningartitil, til dæmis Jón Ólafsson (ritstjóri), eða fæðingarár eins og Jón Árnason (1819). Dæmi um nöfn sem eru aðgreind með þessum hætti eru Jón Árnason og Jón Ólafsson.
Á aðgreiningarsíðunni ætti að taka fram fæðingar- og dánarár viðkomandi, sem og starfsheiti eða annað sem aðgreinir frá hinum. Nöfnum á aðgreiningarsíðu skal raða í hækkandi röð eftir fæðingarári, sá elsti efstur en yngsti neðstur.
Þegar vísað er í heimildir á vefnum er þægilegt að nota sniðið {{vefheimild}} sem getur geymt heilmikið af upplýsingum um heimildina. Einungis er nauðsynlegt að fylla út upplýsingar um url og titil síðunnar en æskilegt er að sem flestar upplýsingar fylgi með, s.s. hvenær heimildin var skoðuð.
Einfaldasta dæmið er því: * {{vefheimild|url=vefslóð|titill=Titill greinar}}
En svo getur verið nytsamlegt að með heimildinni fylgi sem flestar upplýsingar.
* {{vefheimild|url=vefslóð|titill=Titill greinar|mánuðurskoðað=dagur og mánuður sem heimild var skoðuð|árskoðað=ár sem heimild var skoðuð}}
sem lítur svona út
„Wikipedia:Handbók“, skoðað þann 30. nóvember 2005.
eða ítarlegri upplýsingar, t.d. hafi síðan verið fjarlægð af upprunalegri vefslóð eða verið breytt:
* {{vefheimild|url=vefslóð|titill=Titill greinar|safnslóð=vefslóð á afritaða grein|safnmánuður=dagur og mánuður sem heimild var afrituð|safnár=ár sem heimild var afrituð}}
Hér er forsíða heimasíðu Norðlingaölduveitu, heimasíðu sem nú hefur verið lögð niður, sótt til heimasíðunnar Internet Archive sem tekur reglulegar afrit af heimasíðum á netinu og geymir.
„Norðlingaölduveita“, afrit af upprunalegu eintaki geymt frá því 21. mars 2003.
sé verið að vinna með t.d. PDF-skjal (Adobe Reader-skjal) er ágætt að tilgreina það:
* {{vefheimild|url=vefslóð|titill=Titill greinar|safnslóð=vefslóð á afritaða grein|mánuðurskoðað=dagur og mánuður sem heimild var skoðuð|safnár=ár sem heimild var skoðuð|ár=ár sem heimild var gefin út|mánuður=dagur og mánuður sem heimild var gefin út|snið=snið skjals|bls=blaðsíður sem vitnað er í}}
„Tengsl Íslands og Evrópusambandsins“ (pdf) bls: 74 (13. mars 2007), skoðað þann 21. mars 2007.
Wikipedia á öðrum málum sem heimild
Ef vísað er í grein á Wikipedium á öðrum málum má nota {{wpheimild}}. Stikullinn tungumál segir til um tungumál þeirrar Wikipediu sem heimildin var á. Þannig er hægt að velja da = danska, de = þýska, en = enska, es = spænska, fr = franska, it = ítalska, no = norska, pt = portúgölska og sv = sænska.
* {{wpheimild | tungumál = En | titill = titill greinar | mánuðurskoðað = dagur og mánuður sem heimild var skoðuð | árskoðað = ár sem heimild var skoðuð}}
Því myndi * {{wpheimild | tungumál = en | titill = Elvis Presley | mánuðurskoðað = 30. nóvember | árskoðað = 2005}} líta svona út
Fyrirmynd greinarinnar var „Elvis Presley“ á ensku útgáfu Wikipedia. Sótt 30. nóvember 2005.
Ef vísað er í grein á Vísindavefnum má nota sniðið {{Vísindavefurinn}}
* {{Vísindavefurinn|númer svars|heiti greinar}}
Því myndi * {{Vísindavefurinn|5234|Hver var Platon?}} líta svona út
Vísindavefurinn: „Hver var Platon?“
Númer svarsins er síðustu tölustafirnir í vefslóðinni. Til dæmis hefur svarið http://visindavefur.hi.is/svar.asp?id=5234 númerið 5234. Til að finna vefslóð fyrir tiltekið svar á Vísindavefnum má t.d. hægrismella á tengil á vefnum og opna svarið í nýjum glugga.
Þó skal gæta þess að nota ekki svokölluð „föstudagssvör“ sem alvöru heimild.
Hefðin er sú að tiltaka fyrst höfundinn eða ritstjórann; ef um ritstjóra er að ræða er ritstjórinn auðkenndur með „(ritstj.)“ á eftir nafni sínu. Því næst titil rits eða greinar (og svo rits eða tímarits sem greinin birtist í), því næst útgefanda og útgáfuár. ISBN-númer er ekki nauðsynlegt en vel séð. Þegar höfundur eða ritstjóri er íslenskur kemur eiginnafn hans fyrst en annars eftirnafn.
Fyrir bækur er til sniðið {{Bókaheimild}}.
Bækur eftir einn höfund
* {{bókaheimild|höfundur=Jón Jónsson|titill=Saga Akureyrar|útgefandi=Akureyrska forlagið|ár=1953|ISBN=ISBN 459284723}}
sem lítur þá svona út
Jón Jónsson. Saga Akureyrar. Akureyrska forlagið, 1953. ISBN: ISBN 459284723
* {{bókaheimild|höfundur=Smith, John (ritstj.)|titill=History of New England|útgefandi=Boston University Press|ár=1953|ISBN=ISBN 459282743}}
sem lítur svona út
Smith, John (ritstj.). History of New England. Boston University Press, 1953. ISBN: ISBN 459282743
Fyrir greinar eru til tvö snið, annað fyrir greinar í bókum, hitt fyrir greinar í tímaritum, dagblöðum o.s.frv.
Fyrir greinar í bókum er til sniðið {{greinarheimild}}.
* {{greinarheimild|höfundur=Bennett, William|grein=Icelandic Poetry|titill=Scandinavian Poetry|útgefandi=Harvard University Press|ár=2070|ISBN=ISBN 459242423}}
sem lítur svona út
Bennett, William. „Icelandic Poetry“. Scandinavian Poetry. Harvard University Press, 2070: 25-38. ISBN 459242423.
Greinar í tímaritum, dagblöðum o.s.frv.
Fyrir tímaritsgreinar er til sniðið {{tímaritsgrein}}.
* {{tímaritsgrein|höfundur=Barnes, Harold|grein=Icelandic Paintings|titill=Journal of Icelandic Culture|árgangur=57|tölublað=3|ár=1999|blaðsíðutal=178-196}}
sem lítur svona út
Barnes, Harold. „Icelandic Paintings“. Journal of Icelandic Culture. 57 (3) (1999): 178-196.
^  Stundum er þó ISO 3166-1 kóði fyrir tungumálið ekki til og notar málið þá annan kóða.
Wikipedia:Að byrja nýja síðu — Sýnir flestar leiðir til að búa til nýja grein.
Wikipedia:Hugtakaskrá — Hugtök sem almennt eru notuð af notendum Wikipedia og vert er að kynna sér til að geta tekið betur þátt í umræðu á vefnum.
Wikipedia:Kynning — Stutt kynning á Wikipedia.
Wikipedia:Snið — Útskýring á sniðum.
Wikipedia:Svindlsíða — Sýnir hvernig á að skáletra, feitletra, búa til tengla og tilvísanir o.s.frv.
Wikipedia:Sýnigrein — Sýnir uppbyggingu greina, í vinnslu.
Wikipedia:Höfundaréttur — Útskýringar á höfundarrétti á Wikipediu.
Potturinn | Samfélagsgátt | Gátlistinn | Handbókin
Reglur: Hlutleysisreglan | Sannreynanleikareglan | Engar frumrannsóknir |
Æviágrip lifandi fólks | Máttarstólpar Wikipedia | Markvert efni
Önnur stefnumál: Nafnavenjur | Flokkakerfið | Viðhald | Deilumál | Framkoma á Wikipediu
Notendur: Möppudýr | Vélmenni | Hver erum við? | Notendur eftir breytingafjölda | Notendakassar
Annað: Samvinna mánaðarins | Tillögur að úrvalsgreinum | Tillögur að gæðagreinum | Bezt í heimi | Merkisáfangar | Hugtakaskrá
The article is a derivative under the Creative Commons Attribution-ShareAlike License. A link to the original article can be found here and attribution parties here. By using this site, you agree to the Terms of Use. Gpedia Ⓡ is a registered trademark of the Cyberajah Pty Ltd.